
##### MISA CON NENOS

##### 20 de OUTUBRO de 2019 - T. ORDINARIO - 29º - C

**Lucas 18, 1-8: *“Deus fará xustiza aos seus elixidos que claman ante El”.***

****



1. **ACOLLIDA**

-Irmáns e irmás: Vivimos nun mundo no que necesitamos comunicar aos demais cada acontecemento da nosa vida, para facelos partícipes das nosas vivencias e sentimentos. Os que somos crentes queremos comunicarnos con Deus cada día, escoitar a súa palabra, lóalo, darlle grazas, pedirlle o que necesitamos. As lecturas deste domingo fálannos da necesidade da oración confiada, constante, comprometida na vida. Santa Tareixa de Xesús, a quen recordabamos a semana pasada, dicía que a “oración non é outra cousa senón tratar de amizade con quen sabemos que nos ama”. Pidámoslle hoxe a Xesús que nos axude a facernos máis amigos seus orando máis e mellor, crecendo na oración en calidade e cantidade

***(Poden saír nenos con carteis que poñan “grazas”, “perdón”, “Ave María”, “Noso Pai”, “Axúdame”…).***

*(Saúdo do sacerdote:)* **A paz de Deus, que é Pai que nos creou e nos coida, estea convosco.**

1. **CELEBRACIÓN DO PERDÓN**

(Sacerdote:) Xesús sabe que necesitamos o seu perdón e está disposto a dárnolo, pero quere que con humildade llo pidamos. Por iso pedímoslle perdón.

(Pai-Nai) -Ti, que estás pendente das nosas necesidades. **Señor, ten piedade de nós.**

(Catequista) -Ti, que fas que na vida nos sintamos acompañados e queridos por ti. **Cristo, ten piedade de nós.**

(Neno-Nena) -Ti, que podes perdoar os nosos pecados e nos gardas de todo mal. **Señor, ten piedade de nós.**

1. **PALABRA DE DEUS**

**MONICIÓN ÁS LECTURAS**

Xesús orou a miúdo e ensinounos a orar. Neste testo de san Lucas o Señor invítanos a ser perseverantes, constantes na oración, convencidos de que Deus nos oe e atende bondadoso as nosas peticións.

Moisés cos brazos no alto oraba a Deus polo seu pobo e era escoitado. Que a nosa oración hoxe se centre máis nas necesidades da humanidade que no que necesitamos nós mesmos.

**EXODO 17, 8-13: *Mentres Moisés tiña en alto as mans, vencía Israel.***

Naqueles días, Amalec veu e atacou a Israel en Refidín. Moisés díxolle a Xosué: - *«Escolle uns cantos homes, fai unha saída e ataca a Amalec. Mañá eu estarei en pé na cima do monte, co bastón de Deus na man».*

Fixo Xosué o que lle dicía Moisés, e atacou a Amalec; namentres, Moisés, Aarón e Jur subían á cima do monte. **Mentres Moisés tiña no alto as mans, vencía Israel;** mentres as tiña baixadas, vencía Amalec. E, como lle pesaban os brazos, os seus compañeiros tomaron unha pedra e puxéronlla debaixo, para que se sentase; mentres, Aarón e Jur sostíñanlle os brazos, un a cada lado.

Así resistiron no alto os seus brazos ata a posta do sol. Xosué derrotou a Amalec e ao seu pobo, a fío de espada.

***Palabra do Señor*.**

**Sal 120: R/.  O noso auxilio é o nome do Señor,  que fixo o ceo e a terra.**

**2º TIMOTEO 3, 14-4, 2: *O home de Deus sexa perfecto e estea preparado para toda obra boa*.**

**Lc 18, 1-8: *Deus fará xustiza aos seus elixidos que claman ante El.***

|  |
| --- |
| **Narrador:** Naquel tempo, Xesús dicíalles aos seus discípulos unha parábola **para ensinarlles que é necesario orar sempre, sen desfalecer.**  **Xesús:** *-«Había un xuíz nunha cidade que nin temía a Deus nin lle importaban os homes. Naquela cidade había unha viúva que adoitaba ir dicirlle:*  **Viúva:** -*Faime xustiza fronte ao meu adversario!*  **Narrador:** *Por algún tempo estívose negando, pero despois díxose a si mesmo:*  **Xuíz:** - *Aínda que nin temo a Deus nin me importan os homes, como esta viúva estame amolando, voulle facer xustiza, non sexa que siga vindo a cada momento a importunarme?».*  **Narrador:** E o Señor engadiu:  **Xesús:** *-«Fixádevos no que di o xuíz inxusto; pois Deus, non fará xustiza aos seus elixidos que claman ante el día e noite?; ou lles dará longas? Dígovos que lles fará xustiza sen tardar. Pero, cando veña o Fillo do home, atopará esta fe na terra?».*  ***Palabra do Señor.***  *(Narrador – Xesús – Viúva - Xuíz).* |

**4.-ORACIÓN DA COMUNIDADE**

***(Sacerdote)*** *Xesús, cando necesitaba atoparse co Pai, retirábase á oración; tamén nós, que necesitamos de Deus, presentámoslle as nosas preocupacións, dicindo***:**

**-Señor, ensínanos a orar***.*

**1.-** Para que os que formamos a Igrexa recuperemos a necesidade da oración e atopemos nela a fortaleza da nosa fe. ***Oremos.***

**2.-** Para que a nosa comunidade parroquial ore con insistencia, confiando que Deus sempre nos escoita e concédenos o que máis nos convén. ***Oremos.***

**3.-** Para que cada domingo acudamos a celebrar a Eucaristía en familia e participemos con toda atención. ***Oremos.***

**4.-** Para que nos convenzamos de que non basta con rezar cando algo podemos realizar nós para construír un mundo mellor. ***Oremos.***

**5.-** Para que a nosa oración sexa humilde, confiada, sen cansarnos e aceptando a vontade de Deus. ***Oremos.***

**6.-** Por todos os nenos de catequese, catequistas e pais de familia, para que todos tomemos en serio a nosa responsabilidade de ser educadores e testemuñas da fe. ***Oremos.***

**7.-** Polos misioneiros para que Deus énchalles de forza e por todos nós para que vivamos como bautizados, anunciando a alegría do evanxeo. *Oremos.*

***(Sacerdote)*** *Escoita Señor nosas súplicas, xunto con nosa loanza e a nosa acción de grazas. Por XCNS.*

**5.- PRESENTACIÓN DE OFRENDAS**

**LAMPADIÑAS *(un grupo de nenos que se achegan ao altar con lámpadas apagadas que irán acendendo os catequistas):***

Presentamos estas lámpadas acesas que queremos que simbolicen a nosa confianza en Deus e a nosa constancia na oración.

**UNS PAIS CUN LIBRO DE ORACIÓNS OU COAS RESPOSTAS DA MISA:**

Os pais queremos comprometernos a rezar todos os días algunha oración cos nosos fillos e a vir con eles cada domingo á oración das oracións, a eucaristía.

**UN MAPAMUNDI COAS PALABRAS DEUS E AMOR EN VARIOS IDIOMAS:**

Queremos ser misioneiros levando Deus e anunciar o seu amor a todos os que nos atopemos no mundo.

**PAN E DO VIÑO:** Co pan e co viño damos grazas a Deus por todo o que nos dá. Á vez queremos manifestar, ante o altar, a nosa gratitude porque o Señor sempre nos responde coa súa xenerosidade.

**6.- SUXESTIÓNS:**

-Ten momentos para rezar todos os días, e coa familia. O máis importante é que toda a nosa vida sexa unha oración de comunicación con Deus.

-Neste mes misioneiro extraordinario recorda que estás bautizado (vive como bautizado) e que El che enviou a ser o seu mensaxeiro (fala de Xesús aos teus amigos).

-Rezade esta semana todos os día polos misioneiros e aprendede a ser solidarios coa obra das misións aforrando algo este mes e compartíndoo xuntos na hucha do Domund.

-Vede en *youtube* o vídeo do Domund 2019 “Inmunes”. Dialogade.

-Escribídelle unha carta a un misioneiro, se é posible que sexa da vosa diocese e contádelle o que facedes polos nenos misioneiros.

-Buscade en *youtube* “A revolución de Jeferson” e traballádeo co catequista.

-Cadea de bondades, vídeo: <https://www.youtube.com/watch?v=AbE_81IpLoU>

-Aprendede un canto misioneiro e cantádeo xuntos:

\*”Somos misioneiros”: https://www.bing.com/videos/search?q=somos misioneros letra&&view=detail&mid=CBD95BC8425D5809511DCBD95BC8425D5809511D&&FORM=VRDGAR

\*”Himno do DOMUND 2019: <https://www.youtube.com/watch?v=LBg24Hce48Y>

Oración do Mes Misioneiro Extraordinario

Noso Pai, o teu Fillo Unixénito Xesucristo resucitado de entre os mortos encomendou aos seus discípulos o mandato de "ide e facede discípulos a todas as xentes".

Ti recórdasnos que a través do noso bautismo somos partícipes da misión da Igrexa.

Polos dons do teu Santo Espírito, concédenos a graza de ser testemuñas do Evanxeo, valentes e tenaces, para que a misión encomendada á Igrexa, que aínda está lonxe de ser completada, poida atopar manifestacións novas e eficaces que traian vida e luz ao mundo.

Axúdanos a facer que todos os pobos poidan experimentar o amor salvífico e a misericordia de Xesucristo, El que é Deus e vive e reina contigo, na unidade do Espírito Santo, por sempre eternamente. Amén.

**Te lo pedimos con María, reina de las Misiones. Amén.**





Oración do Mes Misioneiro Extraordinario

Noso Pai, o teu Fillo Unixénito Xesucristo resucitado de entre os mortos encomendou aos seus discípulos o mandato de "ide e facede discípulos a todas as xentes".

Ti recórdasnos que a través do noso bautismo somos partícipes da misión da Igrexa.

Polos dons do teu Santo Espírito, concédenos a graza de ser testemuñas do Evanxeo, valentes e tenaces, para que a misión encomendada á Igrexa, que aínda está lonxe de ser completada, poida atopar manifestacións novas e eficaces que traian vida e luz ao mundo.

Axúdanos a facer que todos os pobos poidan experimentar o amor salvífico e a misericordia de Xesucristo, El que é Deus e vive e reina contigo, na unidade do Espírito Santo, por sempre eternamente.

Amén.

**Te lo pedimos con María, reina de las Misiones. Amén.**

POSIBLE ORACIÓN DE GRAZAS